Pire li Houyeu (operå)

Categoreye:Operås et operetes e walon
Pire li houyeu (Piére li houyeû), c' est ene operå e walon da Eugène Ysaÿe ki n' a måy sitî eplaidî. C' est l' dierinne ouve do scrijheu, li mî adierceye, paret i. Elle a stî creyeye a Lidje li 4 di måss 1931, a schipe 3 samwinnes divant l' moirt di l' oteur. Li royinne Lisbete esteut dins l' såle. L' ouve fourit difuzêye e minme tins al radio eyet Izayî l' etinda di so s' tchambe e l' ospitå. Après, i djåza minme e direk dins l' posse.

Après Lidje, l' operå a stî djouwé et a Brussele li 25 d' avri 1931. 

Mins on a eto rtrové èn eredjistrumint ki date di 1951. C' est l' adrovaedje di l' ouve.

Il a stî studyî pa Philip Sisto, po s' teze di muzicolodjeye a Case Western Reserve University, Cleveland, Ohio (Estats Unis).Sisto, Philip. Piére li Houyeû: Critical Edition, Case Western Reserve University, Cleveland, Ohio, 2005.

 Tinme 
Pire, on porion, a divnou, sins l' trop voleur, li mineu d' ene binde di houyeus ki fjhèt greve. I decidnut di mete ene bombe dins l' buro do mwaisse del houyire. Meliye, si feme li rsait. Ele saye del fé candjî d' avis. Mins lu n' vout nén, et aler mete li bombe e plaece. Meliye si winne divins l' buro, et va rapicî l' bombe. Mins cisse-ciale lyi potche inte les mwins, et l' touwer.

Pire, fén disbåtchî, decide di passer l' restant d' ses djoûs e-n on moustî.

Li tinme est basti so èn etrevén ki s' a passé podbon e 1877.

 Rôles 

 Mèlîye (soprano) - 
 Piére (ténor) - 
 Djåke (baryton) -

 Premier houyeû -
 Deuxième houyeû -
 Troisième houyeû -
 Un moine -

 Plake lazer 
Piére li houyeû, Guylaine Girard (soprano), Alain Gabriel (ténor), Patrick Delcour (baryton), sous la direction de Jean-Pierre Haeck avec l'Orchestre et Chœurs de l'Opéra royal de Wallonie, Musique en Wallonie MEW 0844-0845, 2008, 2 CDs.